2 અબજ લોકો દ્વારા ઉપયોગમાં લેવામાં આવતું ફેસબુક પોતાના યુઝર માટે એક નવું ફીચર લઇને આવ્યું છે. આ ફીચરની મદદથી યુઝર્સ પોતાની જાતને વધુ સારી રીતે વ્યક્ત કરી શકશે. હકીકતમાં ફેસબુક દ્વારા નવું ફીચર લોન્ચ કરાયું છે, જેની મદદથી યુઝર્સ તેમના ફેસબુક ફોટા પર ગીતો પણ એડ કરી શકશે. યુઝર્સ જે પણ ફેસબુક સ્ટોરી શેર કરે છે, તેમાં હવે 'એડ સોંગ ટૂ ફોટો એન્ડ વિડિયો' ફીચરની મદદથી તેમાં ગીતો પણ ઉમેરી શકાશે.